Antimaddə
Antimaddə — antizərrəciklərdən ibarət materiya. Antimaddə maddənin tərs qarşılığıdır. Antimaddə üçün aşağıdakı müddəalar doğrudur: Antimaddə atomlarının nüvəsini antiproton və antineytronlar, örtüyünü isə pozitronlar təşkil edir. Antizərrəciklər ilə zərrəciklər eyni fiziki qanunlara tabe olduğundan nüvə qüvvələri antinüvənin dayanıqlığını, elektromaqnit və mübadilə qüvvələri isə antimaddə atom və molekullarının pozitron örtüyünün dayanıqlığını təmin edir. Nəzəriyyədə antimaddədən ibarət dünya antidünya adlanır. Hesab edilir ki, antidünya mövcüd olarsa və yaşadığımız dünya ilə rastlaşarsa annihilyasiya edilər və külli miqdarda enerji ayrılar.